Rami Malek «sjokkerende lik» Freddie Mercury i biografifilm
Filmen om Freddie Mercury er klar, etter mye frem og tilbake i mange år. Komiker Sacha Baron Cohen var først tiltenkt rollen, men han trakk seg fra prosjektet etter å ha havnet i krangel med nåværende Queen-sjef Brian May. Han har slått kraftig tilbake og har kalt Cohen et rasshøl. Cohen mente de gjenlevende ikke ønsket å vise mer kontroversielle sider ved den avdøde vokalisten, noe Brian May har avvist. Nå er imidlertid hovedrollen funnet. Egyptisk-amerikanske Rami Malek skal spille Freddie Mercury i «Bohemian Rhapsody», som filmen skal hete. Og skal man dømme av reaksjonene etter at de første bildene er sluppet, er det et godt valg. Blake Lively til Freddie Mercury-film «Sjokkerende lik», skriver Express.co.uk , som en av mange medier som er imponert over likheten. «Rami Malek ser eksakt ut som Freddie Mercury», skriver SFgate.com . Rami Malek har uttalt seg til Entertainment Weekly om rollen, og er ikke lite imponert selv heller. – Når du klarer å se en helt annen person som stirrer mot deg i speilet, så var det en god bekreftelse, sier han om første gang han så seg selv etter å ha vært i sminken. Det skal litt til å etterligne stemmen til Mercury også, men i filmen skal man mikse originalen, med Maliks egen. Filmen regisseres av Bryan Singer, som sist lagde «X-Men: Apocalypse».
De første bildene fra filmen om den legendariske Queen-vokalisten imponerer mange. Hovedpersonen selv ble overrasket da han så seg i speilet.